امام حسین علیه السلامین کوفه لیلره جوابی
قاصدلر امام حسین علیه السلامین یانینا توپلانیب ، حضرت مکتوبلاری اوخودوقدان سونرا کوفه أهلینه بیر مکتوب یازیب هانی بن هانی سبیعی و سعید بن عبدالله حنفیدن گؤندردی.
مکتوبون مضمونو بئله دیر:
بسم الله الرحمن الرحیم ، على اوغلو حسیندن مؤمنلره و مسلمانلارا : سون قاصد لرینیز هانی و سعید بورایا چاتدیلار.
مکتوبلارینیزدان هر شئی آیدین اولور یازمیشسینیز کی :
«امامیمیز یوخدور بیزه دوغرو گل بلکه تانری سنینله ، بیزی هدایت یولونا یؤنلده».
من قارداشیم و عمیم اوغلو همده اعتماد ائتدیگیم عقیل اوغلو مسلمی گوندردیم و اونا سیزین نظرینیزی و احوالنییزی منه یازیب گوندرمگی امر ائتمیشم.
هر گاه ، او سیزلرین نظرینی مکتوبلارنییزدا اولدوغو کیمی یازارسا یاخین زماندا سیزه دوغرو گله جگم.
اؤز جانیم اوچون امام ، کتابا عمل ائدیب ، عدالتله حؤکم سوره ن حاققا دایانان و اؤز نفسینی آللاها گؤره دوستاغا سالاندان باشقا بیر شئی دئییلدیر . والسلام …
مسلم جنابلارینین سفری
امام حسین علیه السلام عمیسی اوغلو مسلمی ایسته ییب اؤزونون ناییبی عنوانیندا قیسی ، عماره نی و عبدالرحمانی اونا قوشوب کوفه به گؤندردی.
امام اونا ائتدیگی تاپشیریغیندا بویوردو : سنی پرهیز کارلیغا ، اهالیه مهربان اولماغا همده بو ایشی گیزلتمگه امر ائدیرم. هرگاه کوفه لیلر صداقتله اطرافینا توپلانیب اطاعت انتسه لر. منه یاز گؤندر.
جناب مسلم مدینه یه گلیب پیغمبر (ص) مسجد ینده ناماز قیلدی. اهل بیتی ایله وداع لاشیب ایکی نفر بلدچی ایله کوفه یه طرف یولا دوشدو.
یولو ایتیریب سوسوزلوغا دوشدولر. بلدچیلر سوسوزلوقدان اؤلدولر.
جناب مسلم امام حسین علیه السلامه یولدا مکتوب یازیر. جناب مسلم امام حسینه بیر مکتوب یازیب قیسدن گوندردی:
ایکی بلدچی ایله مدینه دن چیخدیق. یولو ایتیردیک. بلدچیلر سوسوزلوقدان اؤلدولر، بیز یولو داوام ائتدریب سویا چاتدیق و اؤلومدن قورتاردیق ، بو سو بطن الخوبیت آدلانان بر داریسقان یئرده دیر. من ایسه بو وضعیتی پیس طالعدن بیلیرم. صلاح بیلسه سنیز منی باغیشلاییب باشقاسینی گؤنده ره سنییز. والسلام.
امام حسین علیه السلامین مسلیمه جوابی
امام حسین علیه السلام جناب مسلمین جوابیندا یازدی:
منه مکتوب یازماغینین و استعفا ائتمگینین سببی قورخاقلیغیندان اولماغیندان قورخورام. امر ائتدیگیم کیمی یولونو داوام ائتدیر . والسلام.
امام حسینین مکتوبو جناب مسلمه چاتدیقدا او حضرت مکتوبو اوخوتدوردو. مضمونوندان مطلع اولدوقدا مکتوب اوخویانا بویوردو:
بو (منیم استعفا ائتدیگیم) اؤزومدن قورخماغیمدان دئییلدیر.
بئله لیکله جناب مسلم و یولداشلاری یولا دوشدولر. طی سویونا چاتدیقدا اونلاردان بیری بیر اوو اوولادی…
جناب مسلم اووا باخیب دئدی: آللاه قویسا دوشمنلریمیزیده بو شکیلده اولدوره جه ییک.
قایناق : کربلا ماجراسی ، روایت : ابو مخنف لوط بن یحیاداندیر ، نشر ائدن : اسلامی تبلیغات تشکیلاتی ، تدقیقاتچی : شیخ محمد هادی یوسفی ، چئویرن : شیخ عباس امامی کرکوکلو ، دیجیتال یاییمجیلیک : ائل اوبا
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab pes_Arab